My lewenstaak - Amie Van Wyk
LEES: HAND 20: 17-38
TEKS: HAND 20:24
Dit is ‘n wonderlike gewaarwording en sonderlinge ervaring om na vyftig jaar in die bediening vanmôre die evangelie van God se genade aan u te bring. Vanselfsprekend staan ek vanmôre hier met ‘n diep dankbare hart teenoor die Here vir wat ek oor die vyftig jaar van Hom ontvang het en dat Hy my as klein instrument in sy groot koninkryk gebruik het. Dankbaar ook teenoor my vrou en kinders en kleinkinders en familie wat in hierdie tyd saam in die koninkryk gedien het. Dankbaar ook vir wat ek van my ouers en grootouers ontvang het.
Soos Paulus, en soos Samuel en Moses, kyk ‘n mens dan terug op jou bedieningstyd, oor na wat bruikbaar daarin was maar ook na wat broos en weinig-werd was.
God word verheerlik deur onderlinge liefde en verhoudings - Peet Vermeulen
Vraag: Hoekom is Onderlinge LIefde & Verhoudings (OLV) nodig?
Omdat God dit van ons verwag. Jesus leer: Julle moet mekaar liefhê (Joh 13:34). Byna die hele 1 Johannes brief is gewei aan die liefde wat daar onderling tussen gelowiges moet wees. Hoofstuk 3:18 leer: hierdie liefde moet nie net woorde wees nie maar dit moet in dade sigbaar word.
Om hierdie opdrag van Jesus in ons lewens te laat realiser is daar ‘n voorbereiding wat gedoen moet word.
Gewen vir Christus - Jaco Kruger
Lees:	1 Korintiërs 9:19-27
1.	Om te wen
Wat sou hierdie woorde beteken wat Paulus hier sê dat hy mense vir Christus wil wen? Gewoonlik wanneer mens hierdie verse lees, dan dink jy meer daaroor dat Paulus sê hy wil vir die Jode soos ŉ Jood word, vir die swakkes wil hy swak word, vir die sonder die wet wil hy soos hulle word, want mens is nogal geneig om te dink dat hier vir ons een of ander model of beginsel gegee word om na mense wat nie glo nie uit te reik. Maar tog, moet ons nie meer aandag gee aan daardie kort deeltjie wat elke keer aan die einde staan nie: “om hulle te wen”, om hulle oor te wen, om hulle vir Christus te wen. Wat sou dit beteken om vir Christus gewen te word?
God op ŉ veilige afstand? Jaco Kruger
1. ŉ Altaar aan ŉ onbekende god?
ŉ Altaar aan ŉ onbekende god! Hoekom sal ŉ mens so ŉ altaar wil bou? Hoekom sal ŉ mens iets te doen hê met ŉ god wat onbekend is vir jou? Wel, die rede waarom die mense van die stad Atene destyds ook ŉ altaar aan ŉ onbekende god tussen al hulle ander tempels en altare gehad het, was waarskynlik dat dit ŉ soort versekeringspolis moes wees. Die mense van die Griekse wêreld van destyds het geglo dat daar baie gode is, en dat hierdie gode baie soos ons mense optree. So was die gode baie gesteld op eer, en ŉ god sou sommer vinnig jaloers word as hy of sy nie die eer kry wat hulle toekom nie. Daarom dat die Ateners eerder veilig wou speel, en ook ŉ altaar aan ŉ onbekende god opgerig het, waar hulle dan offers gebring het – net vir in geval hulle vergeet het om een van die baie gode te vereer vir wie hulle moes vereer. Lekker belaglik, nè... of is dit? Is daar nie dalk iets daarvan in vandag se wêreld en in ons eie lewens nie?